ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 33/2546 เรื่อง แบบหนังสือชี้ชวนเสนอขายหน่วยลงทุนของกองทุนรวมวายุภักษ์ โดยที่คณะรัฐมนตรีได้มีมติให้มีการจัดตั้งกองทุนรวมวายุภักษ์ เพื่อปฏิรูปแนวทางการลงทุนของกระทรวงการคลังให้มีประสิทธิภาพและสอดคล้องกับการพัฒนาเศรษฐกิจ การออม และการลงทุนของประเทศ และเพื่อเพิ่มทางเลือกของประชาชนผู้ออมเงินในภาวะที่อัตราดอกเบี้ยเงินฝากต่ํา รวมทั้งเป็นการสนับสนุนการพัฒนาตลาดทุนของประเทศ จึงต้องกําหนดแบบหนังสือชี้ชวนเสนอขายหน่วยลงทุนของกองทุนรวมวายุภักษ์ให้สอดคล้องกับลักษณะของกองทุนรวมวายุภักษ์ ดังนั้น สํานักงานคณะกรรมการกํากับหลักทรัพย์และตลาดหลักทรัพย์โดยอาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 จึงออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวมวายุภักษ์" หมายความว่า กองทุนรวมที่จัดตั้งขึ้นตามมติคณะรัฐมนตรี เมื่อวันที่ 1 กรกฎาคม พ.ศ. 2546 "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "โครงการ" หมายความว่า โครงการจัดการกองทุนรวมวายุภักษ์ "เงินลงทุน" หมายความว่า เงินค่าซื้อหน่วยลงทุนของกองทุนรวมวายุภักษ์ โดยไม่รวมค่าธรรมเนียมการขายหน่วยลงทุนตามที่กําหนดไว้ในโครงการ (ถ้ามี) "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวมวายุภักษ์ "ผู้สอบบัญชี" หมายความว่า ผู้สอบบัญชีของกองทุนรวมวายุภักษ์ ซึ่งเป็นผู้ที่มีชื่ออยู่ในบัญชีรายชื่อที่ได้รับความเห็นชอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชี "ผู้จัดจําหน่ายหน่วยลงทุน" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดจําหน่ายหลักทรัพย์ที่บริษัทจัดการตั้งให้เป็นผู้จัดจําหน่ายหน่วยลงทุนของกองทุนรวมวายุภักษ์ "ตัวแทนจําหน่ายหน่วยลงทุน" หมายความว่า บุคคลที่ผู้จัดจําหน่ายหน่วยลงทุนตั้งให้เป็นตัวแทนในการจําหน่ายหน่วยลงทุนของกองทุนรวมวายุภักษ์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ หนังสือชี้ชวนเสนอขายหน่วยลงทุนของกองทุนรวมวายุภักษ์ซึ่งบริษัทจัดการจัดทําขึ้นให้มี 2 ส่วน คือ (1) ส่วนข้อมูลโครงการ (2) ส่วนสรุปข้อมูลสําคัญข้อ ๓ ส่วนข้อมูลโครงการ ให้ใช้รายละเอียดโครงการที่ได้รับอนุมัติจากสํานักงานเป็นหนังสือชี้ชวนส่วนข้อมูลโครงการข้อ ๔ ส่วนสรุปข้อมูลสําคัญ ให้มีรายการดังต่อไปนี้ (1) ลักษณะที่สําคัญของกองทุนรวมวายุภักษ์ตามข้อ 5 (2) ความเสี่ยงในการลงทุนของกองทุนรวมวายุภักษ์ตามข้อ 6 (3) ตารางแสดงค่าใช้จ่ายที่เรียกเก็บจากผู้ซื้อหรือผู้ถือหน่วยลงทุนหรือกองทุนรวม วายุภักษ์ (4) คําเตือนและข้อแนะนําเกี่ยวกับการลงทุนในหน่วยลงทุน ซึ่งต้องพิมพ์ด้วยตัวพิมพ์ขนาดไม่เล็กกว่าและอ่านได้ชัดเจนกว่าข้อความทั่วไปในหนังสือชี้ชวน (5) วัน เดือน ปี ที่รวบรวมข้อมูลไว้ในหนังสือชี้ชวน รายการตาม (1) ถึง (5) ให้เป็นไปตามลําดับ ยกเว้นคําเตือนตามข้อ 7(1) และ (2) ให้จัดพิมพ์ตามที่กําหนดไว้ในข้อดังกล่าวข้อ ๕ รายการลักษณะที่สําคัญของกองทุนรวมวายุภักษ์ ให้แสดงรายละเอียดดังต่อไปนี้ (1) ชื่อ ประเภท อายุของโครงการ และชนิดของหน่วยลงทุน (2) จํานวนเงินทุนของโครงการ (3) วันที่ที่ได้รับอนุมัติให้จัดตั้งและจัดการกองทุนรวมวายุภักษ์ (4) นโยบายหรือวัตถุประสงค์การลงทุน (5) นโยบายการจ่ายเงินปันผล (6) วิธีการลงทุนในหน่วยลงทุน ซึ่งอย่างน้อยต้องมีข้อมูลเกี่ยวกับจํานวนและราคาหน่วยลงทุนที่เสนอขาย วันที่ที่เสนอขายหน่วยลงทุน สถานที่ติดต่อซื้อขายหน่วยลงทุน และวิธีการโอนหน่วยลงทุน (7) ข้อมูลเกี่ยวกับการคุ้มครองเงินลงทุนและผลตอบแทน ซึ่งอย่างน้อยต้องมีข้อมูลเกี่ยวกับเงื่อนไขการคุ้มครอง จํานวนเงินที่คุ้มครอง ระยะเวลาการคุ้มครอง วันครบกําหนดระยะเวลาการคุ้มครอง (8) รายละเอียดเกี่ยวกับการแบ่งทรัพย์สินของกองทุนรวมวายุภักษ์ให้แก่ผู้ถือหน่วยลงทุนเมื่อสิ้นอายุโครงการ (9) ชื่อและข้อมูลติดต่อของบริษัทจัดการ ผู้ดูแลผลประโยชน์ นายทะเบียนหน่วยลงทุน รายละเอียดตาม (4) ถึง (9) ให้แสดงในรูปการตั้งคําถามและตอบคําถาม และอธิบายโดยใช้ข้อความที่ผู้ลงทุนสามารถเข้าใจได้ง่าย มีข้อมูลที่ครบถ้วนถูกต้องและชัดเจน และไม่มีลักษณะที่อาจทําให้เกิดความเข้าใจผิดหรือเป็นการบิดเบือนข้อเท็จจริง ข้อ ๖ รายการความเสี่ยงในการลงทุนของกองทุนรวมวายุภักษ์ ให้บริษัทจัดการระบุความเสี่ยงซึ่งเป็นลักษณะพิเศษของกองทุนรวมวายุภักษ์ไว้ให้ชัดเจน รวมทั้งแนวทางการบริหารเพื่อลดความเสี่ยง (ถ้ามี) และการเปรียบเทียบความเสี่ยงและผลตอบแทนกับกองทุนรวมประเภทอื่นข้อ ๗ รายการคําเตือนและข้อแนะนําเกี่ยวกับการลงทุนในหน่วยลงทุน ให้มีคําเตือนและข้อแนะนําในเรื่องดังต่อไปนี้ (1) คําเตือนที่แสดงว่าการลงทุนในหน่วยลงทุนมิใช่การฝากเงิน และมีความเสี่ยงของการลงทุน ทั้งนี้ ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุด (2) คําเตือนที่แสดงว่ากองทุนรวมเป็นนิติบุคคลแยกต่างหากจากบริษัทจัดการ ทั้งนี้ ให้พิมพ์ไว้ในกรอบสี่เหลี่ยมที่หน้าแรก หรือปกหน้าด้านนอกในกรณีที่หนังสือชี้ชวนนั้นมีปก โดยอยู่ส่วนบนสุดหรือส่วนล่างสุด (3) คําเตือนเกี่ยวกับเงื่อนไขการคุ้มครองเงินลงทุน และผลตอบแทน (4) คําแนะนําที่แสดงว่าผู้สนใจลงทุนควรศึกษาข้อมูลในหนังสือชี้ชวนให้เข้าใจก่อนซื้อหน่วยลงทุน โดยเฉพาะอย่างยิ่งข้อมูลเกี่ยวกับนโยบายการลงทุนของกองทุนรวมวายุภักษ์ และเก็บไว้เป็นข้อมูลเพื่อใช้อ้างอิงในอนาคต โดยในกรณีที่มีข้อสงสัยควรสอบถามจากบริษัทจัดการ ผู้จัดจําหน่ายหน่วยลงทุน หรือตัวแทนจําหน่ายหน่วยลงทุน (5) คําแนะนําที่แสดงว่าในกรณีที่ผู้ถือหน่วยลงทุนต้องการทราบข้อมูลเพิ่มเติม สามารถขอหนังสือชี้ชวนส่วนข้อมูลโครงการได้ที่บริษัทจัดการ ผู้จัดจําหน่ายหน่วยลงทุน หรือตัวแทนจําหน่ายหน่วยลงทุนข้อ ๘ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2546 เป็นต้นไปผู้มีอํานาจลงนาม - ประกาศ ณ วันที่ 31 ตุลาคม พ.ศ. 2546 (นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์